2016 වසරේ 23 හැවිරිදි ඉන්දීය තරුණියක යූ ටියුබ් හරහා ඉන්දියානුවන්ගේ පමණක් නොව, ලොව කාගේත් අවධානය දිනා ගත්තාය. ඇය මිතිලා පෝල්කර්ය. ඇය කාගේත් අවධානය දිනාගත්තේ ඇගේ ම කියා වීඩියෝ දසුන් පෙළක් අන්තර්ජාලයට එක් කරමිනි. යූ ටියුබ් හරහා පමණක් නොව සෙසු සමාජමාධ්‍ය ඔස්සේ මේ වීඩියෝ ජනප්‍රිය විය. මිතිලා පෝල්කාර් මේසයක් ඉදිරියේ අසුන් ගෙන සිටී. ඇගේ අතේ ඇත්තේ ප්ලාස්ටික් කෝප්පයකි. ඇය මරාති බසින් ගීතයක් ගායනා කරයි. සංගීතය සැපයෙන්නේ අතේ ඇති කෝප්පය මේසයට තට්ටු කරමිනි. මිතිලාගේ මෙම ගායන වීඩියෝ ඉතා සරල කෙටි ඒවාය. ඒත් ඒවා ජනප්‍රිය විය. අද මිතිලා පෝල්කාර් බොලිවුඩ් තරුවකි. විචාරකයන්ගේ පැසැසුමට පවා ලක් වුණු තරුවකි.
මිතිලා පෝල්කර් ලොව කාගේත් අවධානය දිනගත්තේ කිනම් වසරේදීද?
2016